CELEX: 32015R2173
Language: sl
Date: 2015-11-24 00:00:00
Title: Uredba Komisije (EU) 2015/2173 z dne 24. novembra 2015 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta v zvezi z Mednarodnim standardom računovodskega poročanja 11 (Besedilo velja za EGP)

25.11.2015   
            
            
               SL
            
            
               Uradni list Evropske unije
            
            
               L 307/11
            
         UREDBA KOMISIJE (EU) 2015/2173
   z dne 24. novembra 2015
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta v zvezi z Mednarodnim standardom računovodskega poročanja 11
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Odbor za mednarodne računovodske standarde je 6. maja 2014 objavil spremembe Mednarodnega standarda računovodskega poročanja (MSRP) 11 – Skupni aranžmaji z naslovom Obračunavanje pridobitev deležev v skupnih dejavnostih. Spremembe vsebujejo nove napotke za računovodsko obravnavanje pridobitve deleža v skupni dejavnosti, v kateri aktivnost skupne dejavnosti predstavlja poslovni subjekt.
            
         
               (3)
            
            
               Spremembe MSRP 11 vsebujejo nekaj sklicevanj na MSRP 9, ki jih trenutno ni mogoče uporabljati, saj Unija MSRP 9 še ni sprejela. Zato bi bilo treba vsako sklicevanje na MSRP 9 v Prilogi k tej uredbi razumeti kot sklicevanje na Mednarodni računovodski standard (MRS) 39 – Finančni instrumenti: pripoznavanje in merjenje.
            
         
               (4)
            
            
               Posvetovanje z Evropsko svetovalno skupino za računovodsko poročanje potrjuje, da spremembe MSRP 11 izpolnjujejo merila za sprejetje iz člena 3(2) Uredbe (ES) št. 1606/2002.
            
         
               (5)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   1.   V Prilogi k Uredbi (ES) št. 1126/2008 se Mednarodni standard računovodskega poročanja (MSRP) 11 – Skupni aranžmaji spremeni, kot je določeno v Prilogi k tej uredbi.
   2.   Vsako sklicevanje na MSRP 9 v Prilogi k tej uredbi se razume kot sklicevanje na MRS 39 – Finančni instrumenti: pripoznavanje in merjenje.
   Člen 2
   Posamezno podjetje začne spremembe iz člena 1 uporabljati najkasneje z začetkom prvega poslovnega leta, ki se začne 1. januarja 2016 ali kasneje.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 243, 11.9.2002, str. 1.
   
      (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
   
      PRILOGA
      
         Obračunavanje pridobitev deležev v skupnih dejavnostih
      
      (Spremembe MSRP 11)
      
         
            „Razmnoževanje je dovoljeno znotraj Evropskega gospodarskega prostora. Vse obstoječe pravice so pridržane zunaj EGP, z izjemo pravice do razmnoževanja za osebno ali drugo pošteno uporabo. Dodatne informacije so na voljo na spletni strani IASB www.iasb.org.“
         
      
      
         Spremembe MSRP 11 Skupni aranžmaji
         
      
      Doda se 21A. člen. 20.–21. člen sta bila vključena zaradi lažjega sklicevanja, vendar se ne spremenita.
      
         Skupne dejavnosti
      
      
               
                  
                     20.
                  
               
               
                  Soizvajalec mora v zvezi s svojim deležem v skupni dejavnosti pripoznati:
                  
                              
                                 (a)
                              
                           
                           
                              
                                 svoja sredstva, vključno z deležem katerih koli sredstev v skupni lasti;
                              
                           
                        
                              
                                 (b)
                              
                           
                           
                              
                                 svoje obveznosti, vključno z deležem katerih koli obveznosti, ki jih prevzame z drugimi soizvajalci;
                              
                           
                        
                              
                                 (c)
                              
                           
                           
                              
                                 svoje prihodke iz prodaje deleža proizvodov iz skupne dejavnosti;
                              
                           
                        
                              
                                 (d)
                              
                           
                           
                              
                                 svoj delež prihodkov iz prodaje proizvodov skupne dejavnosti in
                              
                           
                        
                              
                                 (e)
                              
                           
                           
                              
                                 svoje odhodke, vključno z deležem katerih koli odhodkov, ki jih deli z drugimi.
                              
                           
                        
            
               
                  21.
               
               
                  Soizvajalec mora sredstva, obveznosti, prihodke in odhodke, povezane z njegovim deležem v skupni dejavnosti, obračunati v skladu z MSRP, ki se uporabljajo za določena sredstva, obveznosti, prihodke in odhodke.
               
            
               
                  21A
               
               
                  Če podjetje pridobi delež v skupni dejavnosti, v kateri aktivnost skupne dejavnosti predstavlja poslovni subjekt, kakor je opredeljen v MSRP 3, mora glede na obseg svojega deleža v skladu z 20. členom uporabljati vsa načela obračunavanja poslovnih združitev iz MSRP 3 in drugih MSRP, ki niso v nasprotju z napotki v tem MSRP, ter razkriti informacije, ki se v skladu s temi MSRP zahtevajo v zvezi s poslovnimi združitvami. To velja za pridobitev začetnega deleža in dodatnih deležev v skupni dejavnosti, v kateri aktivnost skupne dejavnosti predstavlja poslovni subjekt. Obračunavanje pridobitve deleža v takšni skupni dejavnosti je določeno v B33A.–B33D. členu.
               
            V Prilogi B se glavni naslov pred B34. členom spremeni ter se dodajo B33A.–B33D. člen in z njimi povezan naslov.
      
         Računovodski izkazi strank v skupnem aranžmaju (21A.–22. člen)
      
      
         Obračunavanje pridobitev deležev v skupnih dejavnostih
      
      
               
                  B33A
               
               
                  Če podjetje pridobi delež v skupni dejavnosti, v kateri aktivnost skupne dejavnosti predstavlja poslovni subjekt, kot je opredeljen v MSRP 3, mora glede na obseg svojega deleža v skladu z 20. členom uporabljati vsa načela obračunavanja poslovnih združitev iz MSRP 3 in drugih MSRP, ki niso v nasprotju z napotki v tem MSRP, ter razkriti informacije, ki se v skladu s temi MSRP zahtevajo v zvezi s poslovnimi združitvami. Načela obračunavanja poslovnih združitev, ki niso v nasprotju z napotki v tem MSRP, vključujejo, vendar niso omejena na:
                  
                              (a)
                           
                           
                              merjenje opredeljivih sredstev in obveznosti po pošteni vrednosti, razen za postavke, za katere so navedene izjeme v MSRP 3 in drugih MSRP;
                           
                        
                              (b)
                           
                           
                              pripoznavanje stroškov v zvezi s pridobitvijo kot odhodkov v obdobjih, v katerih stroški nastanejo in so storitve prejete, s to izjemo, da se stroški izdaje dolžniških ali lastniških vrednostnih papirjev pripoznajo v skladu z MRS 32 Finančni instrumenti: Predstavitev ter MSRP 9 (1);
                           
                        
                              (c)
                           
                           
                              pripoznavanje odloženih terjatev za davek in odloženih obveznosti za davek, ki izhajajo iz začetnega pripoznanja terjatev ali obveznosti, razen odloženih obveznosti za davek, ki izhajajo iz začetnega pripoznanja dobrega imena, kakor zahtevata MSRP 3 in MRS 12 Davek iz dobička za poslovne združitve;
                           
                        
                              (d)
                           
                           
                              pripoznavanje presežnega nadomestila, prenesenega nad čistimi zneski pridobljenih opredeljivih sredstev in prevzetih obveznosti na datum prevzema, če to obstaja, kot dobro ime; ter
                           
                        
                              (e)
                           
                           
                              preizkušanje oslabitve denar ustvarjajoče enote, na katero je bilo dobro ime razporejeno, vsaj vsako leto in kadar obstaja znamenje, da je ta enota morda oslabljena, kakor se zahteva v skladu z MRS 36 Oslabitev sredstev za dobro ime, prevzeto v poslovni združitvi.
                           
                        
            
               
                  B33B
               
               
                  21A. in B33A. člen se uporabljata tudi za oblikovanje skupne dejavnosti samo, če ena od strank, ki sodelujejo v skupni dejavnosti, prispeva v skupno dejavnost ob njeni ustanovitvi obstoječ poslovni subjekt, kakor je opredeljen v MSRP 3. Vendar se ti členi ne uporabljajo za oblikovanje skupne dejavnosti, če vse stranke, ki sodelujejo v skupni dejavnosti, v skupno dejavnost ob njeni ustanovitvi prispevajo le sredstva ali skupine sredstev, ki ne predstavljajo poslovnih subjektov.
               
            
               
                  B33C
               
               
                  Soizvajalec lahko poveča svoj delež v skupni dejavnosti, v kateri aktivnost skupne dejavnosti predstavlja poslovni subjekt, kakor je opredeljen v MSRP 3, s pridobitvijo dodatnega deleža v skupni dejavnosti. V takih primerih se prejšnji deleži v skupni dejavnosti ne merijo ponovno, če soizvajalec ohrani skupno obvladovanje.
               
            
               
                  B33D
               
               
                  21A. člen in B33A.–B33C. člen se ne uporabljajo za pridobitev deleža v skupni dejavnosti, kadar so stranke, ki si delijo skupno obvladovanje, vključno s subjektom, ki pridobi delež v skupni dejavnosti, pod skupnim obvladovanjem iste končne obvladujoče stranke ali strank tako pred združitvijo kot po njej, pri čemer to obvladovanje ni prehodno.
               
            V Prilogi C se dodajo C1AA. člen ter C14A. člen in z njim povezan naslov.
      DATUM UVELJAVITVE
      …
      
               
                  C1AA
               
               
                  Z dokumentom Obračunavanje pridobitev deležev v skupnih dejavnostih (spremembe MSRP 11), izdanim maja 2014, se je spremenil naslov za B33. členom, dodani pa so bili 21A., B33A.–B33D. in C14A. člen ter z njimi povezani naslovi. Podjetje mora uporabljati te spremembe za naprej v letnih obdobjih, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje uporablja te spremembe pred tem datumom, mora to razkriti.
                  …
               
            
         Obračunavanje pridobitev deležev v skupnih dejavnostih
      
      
               
                  C14A
               
               
                  Z dokumentom Obračunavanje pridobitev deležev v skupnih dejavnostih (spremembe MSRP 11), izdanim maja 2014, se je spremenil naslov za B33. členom, dodani pa so bili 21A., B33A.–B33D. in C1AA. člen ter z njimi povezani naslovi. Podjetje mora uporabljati te spremembe za naprej za pridobitev deležev v skupnih dejavnostih, pri katerih aktivnosti skupnih dejavnosti predstavljajo poslovne subjekte, kakor so opredeljeni v MSRP 3, za pridobitve, izvedene od začetka prvega obdobja, v katerem uporablja navedene spremembe. Zato se zneski, pripoznani za pridobitev deležev v skupnih dejavnostih, izvedenih v prejšnjih obdobjih, ne prilagodijo.
               
            
         Posledične spremembe MSRP 1 Prva uporaba Mednarodnih standardov računovodskega poročanja
         
      
      Doda se 39W. člen.
      DATUM UVELJAVITVE
      …
      
               
                  39W
               
               
                  Z dokumentom Obračunavanje pridobitev deležev v skupnih dejavnostih (spremembe MSRP 11), izdanim maja 2014, se je spremenil C5. člen. Podjetje mora uporabljati to spremembo v letnih obdobjih, ki se začnejo 1. januarja 2016 ali pozneje. Če podjetje uporablja s tem povezane spremembe MSRP 11 iz dokumenta Obračunavanje pridobitev deležev v skupnih dejavnostih (spremembe MSRP 11) v zgodnejšem obdobju, se morajo te spremembe C5. člena uporabljati za to zgodnejše obdobje.
               
            V Prilogi C se spremeni C5. člen.
      
         Priloga C
      
      
         Izjeme za poslovne združitve
      
      …
      
               
                  C5
               
               
                  Izjema za pretekle poslovne združitve se uporablja tudi za pretekle pridobitve naložb v pridruženih podjetjih, deležev v skupnih podvigih ter deležev v skupnih dejavnostih, v katerih aktivnost skupne dejavnosti predstavlja poslovni subjekt, kakor je opredeljen v MSRP 3. Datum, izbran za C1. člen, se enako uporablja za vse take pridobitve.
               
            
         (1)  Če podjetje uporablja te spremembe, vendar še ne uporablja MSRP 9, pomeni sklicevanje na MSRP 9 v teh spremembah sklicevanje na MRS 39 Finančni instrumenti: pripoznavanje in merjenje.